**ՀԻՄՆԱՎՈՐՈՒՄ**

**ՉԱՐԵՆՑԱՎԱՆ ՀԱՄԱՅՆՔՈՒՄ ՄԱՍՆԱԿՑԱՅԻՆ ԲՅՈՒՋԵՏԱՎՈՐՄԱՆ ԳՈՐԾԸՆԹԱՑ ԻՐԱԿԱՆԱՑՆԵԼՈՒ ՆՊԱՏԱԿՈՎ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Նախագիծը մշակվել է «Տեղական ինքնակառավարման մասին» օրենքի 8-րդ հոդվածի 1-ին մասի 14-րդ կետի, 11-րդ հոդվածի, 13-րդ հոդվածի 10-րդ մասի հիման վրա և հաշվի առնելով համայնքի ղեկավարի առաջարկությունը։   
Նախագիծը մշակվել է հիմք ընդունելով «Բաց կառավարման գործընկերություն» նախաձեռնության շրջանակներում Հայաստանի Հանրապետության 2022-2024 թվականների գործողությունների ծրագիրը հաստատելու մասին» ՀՀ կառավարության որոշումը։ Ըստ որոշման՝ ՀՀ տարածքային կառավարման և ենթակառուցվածքների նախարարությունը ստանձնել է որոշմամբ հաստատված Հավելվածի 5-րդ հանձնառությունը, համաձայն որի՝ 2022-2024 թվականների ընթացքում, մասնակցային բյուջետավորումը, որպես պիլոտային ծրագիր, պետք է իրականացվի ՀՀ Աբովյան, Աշտարակ, Արմավիր և Ջերմուկ համայնքներում։ Պիլոտային ծրագրի՝ 2023 թվականի բյուջետային տարվա ընթացքում իրականացմանն օժանդակելու նպատակով ունենք նաև ՀՀ տարածքային կառավարման և ենթակառուցվածքների նախարարության նախաձեռնությամբ մշակված՝ Համայնքներում տեղական մասնակցային բյուջետավորման գործընթացների կազմակերպման և իրականացման վերաբերյալ ուղեցույցը։   
Չարենցավան համայնքում մասնակցային բյուջետավորման գործընթաց իրականացնելու նպատակով գումար հատկացնելու մասիննախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
Չարենցավան համայնքում մասնակցային բյուջետավորման գործընթաց իրականացնելու նպատակով գումար հատկացնելու մասիննախագծի ընդունման կապակցությամբ Չարենցավան համայնքի բյուջեում եկամուտներում ավելացում չի նախատեսվում և ծախսերը կնվազի մոտավոր 20 000 000 դրամի չափով։

**ՀԱՄԱՅՆՔԻ ՂԵԿԱՎԱՐ՝ Հ. ՇԱՀԳԱԼԴՅԱՆ**